钦定古今图书集成/理学汇编/字学典/第085卷 > 《元陈绎曾翰林要诀》 > 《第十二法书》
## 钦定古今图书集成/理学汇编/字学典/第085卷 > 《元陈绎曾翰林要诀》 > 《第十二法书》

真，　锺繇《力命，克捷宣示》，王羲之《乐毅画赞》，《黄庭》《告
誓》，《霜寒》，献之《洛神》，《六朝》，不知名氏，曹娥，羊叔子《遗教
序》，陶弘景《瘗鹤旧馆坛》，智永《千文》，虞世南《孔子庙碑》，
欧阳询《九成宫》《化度寺》，虞恭公，褚遂良《哀册》《圣教》，张
旭《郎官》，颜真卿《麻姑坛》，《放生池》《中兴颂》，干禄字，东方
朔，柳公权《陀罗尼》。

行，　锺繇丙舍，吴人羸顿，雪寒长风，羲之《兰亭》，极寒
苦热。官奴快雪，来禽，奉橘，圣教序，《开元寺》十七帖，献
之地黄，岁终，卫军授衣，阿姨，鹅群，岁尽，夏日奉对，思
恋天宝，吴兴黄门，山阴东家，转胜相过，鹅还触事，夏
节恨深。黄耆礜石，骆驿月内，尊体谢安，八月五日，褚
遂良《枯树赋》，李邕《岳麓娑罗树》，张从申元静。

《淳化法帖》，　诸帖之祖。王著模刻，深得古意，不见真
迹，得此足矣。

《绛帖》，　淳化之子，潘师旦模刻，骨法清劲，足正王著
“肉胜”之失。然骏马露骨，又未免羸瘠之憾。

《潭帖》，　淳化之子宝月大师模，风韵和雅，血肉停匀，
但形势俱员，颇乏峭健之气。

《大观帖》，　淳化之弟蔡京模刻。京沈酣富贵，恣意麤
率，笔偏手纵非复古意，赖刻手精工，犹胜他帖耳。
《太清楼续阁帖》，　刘焘模刻，工夫精致，亚于淳化。肥
而多骨，求备于王著，乃失之麤硬，遂少风韵。

《戏鱼堂帖》。　刘次庄模，在淳化翻刻中，颇为有格骨
者。淡墨拓尤佳。

武冈修内司、《福州帖》，　皆有可观。《鼎帖》石硬而刻手
不精，虽博而乏古意。

《星凤楼帖》，　曹士冕模刻，工致有馀，清而不浓，亚于
《太清续帖》也。

《玉麟堂帖》，　吴琚模刻，浓而不清，多杂米家笔仗。
《宝晋斋帖》，　曹之格模刻星凤之子，在诸帖为最下。
今佳帖难得，学者赖此得见晋、唐人髣髴耳。
《百一帖》，　王万庆模刻，笔意清遒，雅有胜趣，恨刻手

人模勒，故博而不精。

右十二章大要“笔员字方，傍密间豁，血浓骨老，筋藏肉洁，笔笔造古意，字字有来历。日临名书，毋吝纸笔。” 工夫精熟，久自得之矣。